Ioana Vodă, medic primar ORL, a fost invitata medicului Mihail Pautov, în episodul 5, din sezonul 6, MediCOOL. Ea a vorbit despre principalele cauze care pot provoca modificări vizibile la nivelul limbii, a precizat câteva modalități de diagnosticare și a discutat despre metodele de tratament pentru diferite boli și deficiențe.
Aspectul normal al limbii poate fi afectat de prezența infecțiilor sau de deficiențele anumitor substanțe nutritive. În funcție de simptome, medicul poate stabili un diagnostic și un tratament corespunzător, după ce evaluează starea de sănătate.
,,Există limbă normală și limbă încărcată deoarece frecvent limba este harta tubului digestiv.", spune medicul ORL, Ioana Vodă.
,,Limba este prima parte a tubului digestiv care se vede.", afirmă medicul chirurg Mihail Pautov.
Limba uscată
Atunci când organismul se deshidratează, te confrunți cu o limbă și gât uscate. Pot apărea lipsuri, când te suferi de tulburări digestive, probleme de absorbție, tranzite rapide sau operații de micșorare a tubului digestiv pentru a slăbi.
Aceste schimbări pot provoca o deficiență de vitamina B12, care se găsește în prod9usele de origine animală.
Limba depapilată
Semnele de pe limbă ale afecțiunilor se pot manifesta sub formă de luciu. Limba lucioasă este depapilată deoarece nu se mai văd papilele și mugurii gustativi. Dacă te confrunți cu aciditate sau reflux gastric, corpul are nevoie de vitamina B12. Malabsorbțiile de vitamina B12 apar dacă nu ai un stomac sănătos.
Dacă te confrunți cu prea multă aciditate, vitaminele se dizolvă și nu se absorb corect. Absorbția se face în intestine. Stomacul face sterilizarea, mai precis omoară bacilii și bacteriile dăunătoare. Din acest motiv, este indicat să eviți consumul excesiv de antiacide.
Limba de căpșună
Limba zmeurie, denumită și limbă de căpșună, se manifestă în stadiul al treilea al prezenței unui streprtococ iar în unele cazuri poate indica scarlatină. Inițial, boala se manifestă prin iritație în gât și amigdalită. Aceasta poate fi pultacee și poate fi provocată de streptococul beta-hemolitic grup A.
,,E un semn care ne duce cu gândul la aceasta. Dar, din nou, pentru siguranța voastră, dacă vedeți o astfel de limbă nu luați imediat antibiotic. Semnele, în general, în medicină, nu ne trimit direct la tratament și medicul când vede un semn are doar un indiciu, după care începe să caute și când constată cauza, vine cu tratamentul., explică medicul Mihail Pautov.
Limba geografică
Limba geografică poate să-și schimbe aspectul și poate fi moștenită. Însă poate fi o limbă încărcată, care are nevoie doar să fie curățată. De asemenea, poate sugera o limbă candidozică, iar aceasta poate indica o creștere excesivă de candida.
Candida este o ciupercă, de obicei, favorizată de o imunitate slabă, după un consum exagerat de antibiotice sau din cauza unui PH acid. De regulă, aceasta se tratează prin clătirea gurii cu apă și bicarbonat, iar în cazurile mai severe se recomandă administrarea de antibiotice. Dacă aceasta nu se vindecă, se recoltează exudat lingual și se urmează un tratament antimicotic.
,,Este sănătos să facem gargară, să ne spălăm pe dinți sau să folosim bicarbonat simplu. Doar în caz că nu trece în mod natural, prin schimbarea PH-ului, prin repopulare, după un consum exagerat de antibiotice, atunci se ia exudat lingual și se face un tratament clar antimicotic. Dar majoritatea cazurilor de candidoze bucale nu se tratează prin cure lungi de antimicotice.", preciează dr. Ioana Vodă.
,,Iată că și limba ne arată anumite semne, dacă observați aceste semne la voi, vă rog frumos să întrebați medicul de familie despre ce poate să fie vorba.", conchide dr. Mihail Pautov.